Najviše Gremi nagrada odneo američki kantri-bend Diksi čiks
Najviše Gremi nagrada, koje su dodeljenje u Los Anđelesu, odneo je američki kantri-bend Diksi čiks. Četiri Gremija, najzančajnije muzič
Diksi Čiks su doživele pad u karijeri nakon što je pevačica Natali Mejns kritikovala predsednika Buša uoči rata u Iraku, i time razljutila mnoge fanove. Njihov prksni povratnički album «Taking the Long Way» proglašen je albumom godine, kao i najboljim kantri albumom, dok je pesma «Not Ready to Make Nice» osvojila Gremije za snimak godine, pesmu godine i najbolje kantri izvodjenje u kategoriji dueta ili sastava. Posle gotovo četiri godine kritika, dok su neke kantri radio stanice čak odbijale da puštaju njihovu muziku, članica benda Marti Megvajer rekla je novinarima da «uživa u pobedi», i dodala da novi album «Diksi Čiks» priča jednu priču... «Dobra muzika potiče iz inspiracije, ono što nam se dešavalo nas je navelo da snimimo album koji mnogo toga znači, i mislim da su se ljudi vezali za njega jer je u pitanju bila čitava priča, nešto više od samo muzike i pesama...» Red Hot Chili Peppers osvojili su četiri Gremija, uključujući i nagradu za najbolji rok album za «Stadium Arcadium», kao i najbolju rok pesmu i najbolji rok vokal u kategoriji dueta ili benda, za pesmu «Dani California». Pevačica Meri Džej Blajdž dobila je Gremija za najbolji ritam i bluz album, za ostvarenje «Breakthrough», i najboljeg ženskog ritam i bluz izvodjača za pesmu «Be Without You». Ta pesma je takodje proglašena najboljom R&B pesmom što je nagrada koju je Blajdž, kao ko-autor, podelila sa drugim tekstopiscima. Keri Andervud je proglašena za najboljeg novog umetnika i dobila Gremija za najbolji ženski kantri vokal za izvodjenje pesme “Jesus, Take the Wheel”. Pevačica iz gradića Čekota u Oklahomi postala je zvezda nakon što je učestvovala, i pobedila na takmičenju “Američki idol”. Ona kaže da mnogi drugi umetnici još čekaju da budu otkriveni. “Ima mnogo ljudi koji sanjaju velike snove …Oni samo ne znaju šta da urade sa njima. A ja sam živi dokaz da je moguće biti niko I ništa u malom gradu, sanjati velike snove I onda jednog dana izaći na binu I osvojiti Gremija”. Veteran muzičke industrije, pevač Toni Benet dobio je Gremija za pop-album “Duets” na kome nastupa sa nizom drugih popularnih muzičara, a zajedno sa Stivijem Vonderom osvojio je još jednu nagradu – za izvodjenje pesme “For Once in My Life”. .